[{"text_idx": "#000000", "text": "Puust ja punaseks: kuidas desinfitseerida nutitelefoni, mida me igapa\u0308evaselt nii palju kasutame"}, {"text_idx": "#000001", "text": "Erinevate hinnangute kohaselt vo\u0303tavad inimesed oma telefoni iga pa\u0308ev ka\u0308tte keskmiselt 30-40 korda ja uuringute ja\u0308rgi vo\u0303ib telefoni hooldamata ja\u0308tmine teha sellest u\u0308he bakterirohkema asja, mis meil on. Samsung Eesti mobiilidivisjoni juht Antti Aasma annab mo\u0303ned olulisemad soovitused, kuidas telefoni korralikult puhastada."}, {"text_idx": "#000002", "text": "\u201eTelefonid on ta\u0308naseks lahutamatu osa meie ko\u0303igi elust ja selle hooldamise teeb eriti oluliseks asjaolu, et me kasutame seda paljudes kohtades, mis ei tohiks bakteritega kokku puutuda. Me hoiame seda so\u0308o\u0308gilaual, to\u0303stame ko\u0303neks na\u0308o juurde ja ei ole va\u0308helevinud, et telefoni kasutatakse ka tualetis. Seeto\u0303ttu tuleks seda hoolikalt puhastada, et eri keskkondadest pa\u0308rit mustus meie so\u0308o\u0308gilauale vo\u0303i na\u0308ole ei satuks,\u201c ra\u0308a\u0308kis Samsung Eesti mobiilidivisjoni juht Antti Aasma."}, {"text_idx": "#000003", "text": "Tema so\u0303nul tuleks telefoni puhastada praegusel ajal va\u0308hemalt paar korda na\u0308dalas, kuid mo\u0303istagi so\u0303ltub puhastamise tihedus ka sellest, kui ha\u0308sti kasutaja muid hu\u0308gieenino\u0303udeid ja\u0308rgib ja mida telefoniga teeb. Kindlasti on va\u0308ga oluline ka lihtsalt ka\u0308te tihe pesemine. U\u0308ldiselt tuleks ja\u0308rgida ja\u0308rgmisi abino\u0303usid:"}, {"text_idx": "#000004", "text": "\u2013 Enne telefoni puhastamise alustamist lu\u0308lita see va\u0308lja, eemalda kaaned vo\u0303i muud u\u0308mbrised ja u\u0308henda telefon lahti laadimisjuhtmest vo\u0303i muudest aksessuaaridest."}, {"text_idx": "#000005", "text": "\u2013 Kasuta esmaseks puhastuseks mikrofiibrist lapikest ja pu\u0308hi sellega po\u0303hjalikult u\u0308le telefoni va\u0308lispinnad. A\u0308ra unusta telefoni ku\u0308lgi ja nuppe, mida telefoni puhul samuti palju vajutatakse."}, {"text_idx": "#000006", "text": "\u2013 Seeja\u0308rel vo\u0303ib telefoni puhastada mo\u0303ne desinfitseerimislapiga, na\u0308iteks alkoholipo\u0303hise desinfitseerimisvahendiga, mille alkoholisisaldus on u\u0308le 70%. Taaskord tuleks vahendiga niisutatud lapiga ka\u0308ia u\u0308le ko\u0303ik telefoni pinnad."}, {"text_idx": "#000007", "text": "\u2013 Oluline on meeles pidada, et telefoni peale ei tohiks otse piserdada mo\u0303nda puhastusvahendit, vaid niisutada vahendiga lapp ning seeja\u0308rel puhastada telefoni."}, {"text_idx": "#000008", "text": "\u201eLisaks tasub meeles pidada, et antud soovitusi vo\u0303ib julgelt kasutada ka teiste nutiseadmete puhul, mida igapa\u0308evaselt palju kasutame. Na\u0308iteks nutikellad, tahvelarvutid, telekapuldid ja muu taoline,\u201c lisas Aasma."}, {"text_idx": "#000009", "text": "Mo\u0303istagi ei piisa hea hu\u0308gieeni tagamiseks vaid telefoni puhastamisest ja selliseid asju tuleb alati teha osana terviklikust su\u0308steemist. Sellele vaatamata on oluline meeles pidada ka nende seadmete puhastamist, mis teinekord ununema kipuvad."}]